దక్షిణా మూర్తి స్తోత్రం శాంతిపాఠః

ఓం యో బ్రహ్మాణం విదధాతి పూర్వం

యో వై వేదాంశ్చ ప్రహిణోతి తస్మై ।

తంహదేవమాత్మ బుద్ధిప్రకాశం

ముముక్షుర్వై శరణమహం ప్రపద్యే ॥.

ధ్యానం

ఓం మౌనవ్యాఖ్యా ప్రకటితపరబ్రహ్మతత్వంయువానం

వర్శిష్ఠాంతేవసదృషిగణైరావృతం బ్రహ్మనిష్ఠైః ।

ఆచార్యేంద్రం కరకలిత చిన్ముద్రమానందమూర్తిం

స్వాత్మరామం ముదితవదనం దక్షిణామూర్తిమీడే ॥

వటవిటపిసమీపే భూమిభాగే నిషణ్ణం

సకలమునిజనానాం జ్ఞానదాతారమారాత్ ।

త్రిభువనగురుమీశం దక్షిణామూర్తిదేవం

జననమరణదుఃఖచ్ఛేద దక్షం నమామి ॥

చిత్రం వటతరోర్మూలే వృద్ధాః శిష్యాః గురుర్యువా ।

గురోస్తు మౌనవ్యాఖ్యానం శిష్యాస్తుచ్ఛిన్నసంశయాః ॥

ఓం నమః ప్రణవార్థాయ శుద్ధజ్ఞానైకమూర్తయే ।

నిర్మలాయ ప్రశాంతాయ దక్షిణామూర్తయే నమః ॥

గురుర్బ్రహ్మా గురుర్విష్ణుః గురుర్దేవో మహేశ్వరః ।

గురుస్సాక్షాత్ పరం బ్రహ్మా తస్మై శ్రీ గురవే నమః ॥

నిధయే సర్వవిద్యానాం భిషజే భవరోగిణాం ।

గురవే సర్వలోకానాం దక్షిణామూర్తయే నమః ॥

చిదోఘనాయ మహేశాయ వటమూలనివాసినే ।

సచ్చిదానంద రూపాయ దక్షిణామూర్తయే నమః ॥

ఈశ్వరో గురురాత్మేతి మూర్తిభేద విభాగినే ।

వ్యోమవద్-వ్యాప్తదేహాయ దక్షిణామూర్తయే నమః ॥

అంగుష్ఠతర్జనీ యోగముద్రా వ్యాజేనయోగినాం ।

శృత్యర్థం బ్రహ్మజీవైక్యం దర్శయన్యోగతా శివః ॥

ఓం శాంతిః శాంతిః శాంతిః ॥

స్తోత్రం

విశ్వందర్పణ దృశ్యమాన నగరీ తుల్యంనిజాంతర్గతం

పశ్యన్నాత్మని మాయయా బహిరివోద్భూతం యథానిద్రయా ।

యస్సాక్షాత్కురుతే ప్రభోధసమయే స్వాత్మానమే వాద్వయం

తస్మై శ్రీగురుమూర్తయే నమ ఇదం శ్రీ దక్షిణామూర్తయే ॥ 1 ॥

బీజస్యాంతతి వాంకురో జగదితం ప్రాఙ్నర్వికల్పం పునః

మాయాకల్పిత దేశకాలకలనా వైచిత్ర్యచిత్రీకృతం ।

మాయావీవ విజృంభయత్యపి మహాయోగీవ యః స్వేచ్ఛయా

తస్మై శ్రీగురుమూర్తయే నమ ఇదం శ్రీ దక్షిణామూర్తయే ॥ 2 ॥

యస్యైవ స్ఫురణం సదాత్మకమసత్కల్పార్థకం భాసతే

సాక్షాత్తత్వమసీతి వేదవచసా యో బోధయత్యాశ్రితాన్ ।

యస్సాక్షాత్కరణాద్భవేన్న పురనావృత్తిర్భవాంభోనిధౌ

తస్మై శ్రీగురుమూర్తయే నమ ఇదం శ్రీ దక్షిణామూర్తయే ॥ 3 ॥

నానాచ్ఛిద్ర ఘటోదర స్థిత మహాదీప ప్రభాభాస్వరం

జ్ఞానం యస్య తు చక్షురాదికరణ ద్వారా బహిః స్పందతే ।

జానామీతి తమేవ భాంతమనుభాత్యేతత్సమస్తం జగత్

తస్మై శ్రీ గురుమూర్తయే నమ ఇదం శ్రీ దక్షిణామూర్తయే ॥ 4 ॥

దేహం ప్రాణమపీంద్రియాణ్యపి చలాం బుద్ధిం చ శూన్యం విదుః

స్త్రీ బాలాంధ జడోపమాస్త్వహమితి భ్రాంతాభృశం వాదినః ।

మాయాశక్తి విలాసకల్పిత మహావ్యామోహ సంహారిణే

తస్మై శ్రీ గురుమూర్తయే నమ ఇదం శ్రీ దక్షిణామూర్తయే ॥ 5 ॥

రాహుగ్రస్త దివాకరేందు సదృశో మాయా సమాచ్ఛాదనాత్

సన్మాత్రః కరణోప సంహరణతో యోఽభూత్సుషుప్తః పుమాన్ ।

ప్రాగస్వాప్సమితి ప్రభోదసమయే యః ప్రత్యభిజ్ఞాయతే

తస్మై శ్రీ గురుమూర్తయే నమ ఇదం శ్రీ దక్షిణామూర్తయే ॥ 6 ॥

బాల్యాదిష్వపి జాగ్రదాదిషు తథా సర్వాస్వవస్థాస్వపి

వ్యావృత్తా స్వను వర్తమాన మహమిత్యంతః స్ఫురంతం సదా ।

స్వాత్మానం ప్రకటీకరోతి భజతాం యో ముద్రయా భద్రయా

తస్మై శ్రీ గురుమూర్తయే నమ ఇదం శ్రీ దక్షిణామూర్తయే ॥ 7 ॥

విశ్వం పశ్యతి కార్యకారణతయా స్వస్వామిసంబంధతః

శిష్యచార్యతయా తథైవ పితృ పుత్రాద్యాత్మనా భేదతః ।

స్వప్నే జాగ్రతి వా య ఏష పురుషో మాయా పరిభ్రామితః

తస్మై శ్రీ గురుమూర్తయే నమ ఇదం శ్రీ దక్షిణామూర్తయే ॥ 8 ॥

భూరంభాంస్యనలోఽనిలోంబర మహర్నాథో హిమాంశుః పుమాన్

ఇత్యాభాతి చరాచరాత్మకమిదం యస్యైవ మూర్త్యష్టకం ।

నాన్యత్కించన విద్యతే విమృశతాం యస్మాత్పరస్మాద్విభో

తస్మై గురుమూర్తయే నమ ఇదం శ్రీ దక్షిణామూర్తయే ॥ 9 ॥

సర్వాత్మత్వమితి స్ఫుటీకృతమిదం యస్మాదముష్మిన్ స్తవే

తేనాస్వ శ్రవణాత్తదర్థ మననాద్ధ్యానాచ్చ సంకీర్తనాత్ ।

సర్వాత్మత్వమహావిభూతి సహితం స్యాదీశ్వరత్వం స్వతః

సిద్ధ్యేత్తత్పునరష్టధా పరిణతం చైశ్వర్య మవ్యాహతం ॥ 10 ॥ ॥

ఇతి శ్రీమచ్ఛంకరాచార్యవిరచితం దక్షిణాముర్తిస్తోత్రం సంపూర్ణం

శ్రీ హయగ్రీవ స్తోత్రం

జ్ఞానానన్దమయం దేవం నిర్మలస్ఫటికాకృతిం  
ఆధారం సర్వవిద్యానాం హయగ్రీవముపాస్మహే ||౧||

స్వతస్సిద్ధం శుద్ధస్ఫటికమణిభూ భృత్ప్రతిభటం  
సుధాసధ్రీచీభిర్ద్యుతిభిరవదాతత్రిభువనం  
అనంతైస్త్రయ్యంతైరనువిహిత హేషాహలహలం  
హతాశేషావద్యం హయవదనమీడేమహిమహః ||౨||

సమాహారస్సామ్నాం ప్రతిపదమృచాం ధామ యజుషాం  
లయః ప్రత్యూహానాం లహరివితతిర్బోధజలధేః  
కథాదర్పక్షుభ్యత్కథకకులకోలాహలభవం  
హరత్వంతర్ధ్వాన్తం హయవదనహేషాహలహలః ||౩||

ప్రాచీ సన్ధ్యా కాచిదన్తర్నిశాయాః  
ప్రజ్ఞాదృష్టే రఞ్జనశ్రీరపూర్వా  
వక్త్రీ వేదాన్ భాతు మే వాజివక్త్రా  
వాగీశాఖ్యా వాసుదేవస్య మూర్తిః ||౪||

విశుద్ధవిజ్ఞానఘనస్వరూపం  
విజ్ఞానవిశ్రాణనబద్ధదీక్షం  
దయానిధిం దేహభృతాం శరణ్యం  
దేవం హయగ్రీవమహం ప్రపద్యే ||౫||

అపౌరుషేయైరపి వాక్ప్రపంచైః  
అద్యాపి తే భూతిమదృష్టపారాం  
స్తువన్నహం ముగ్ధ ఇతి త్వయైవ  
కారుణ్యతో నాథ కటాక్షణీయః ||౬||

దాక్షిణ్యరమ్యా గిరిశస్య మూర్తిః-  
దేవీ సరోజాసనధర్మపత్నీ  
వ్యాసాదయోఽపి వ్యపదేశ్యవాచః  
స్ఫురన్తి సర్వే తవ శక్తిలేశైః ||౭||

మన్దోఽభవిష్యన్నియతం విరించః  
వాచాం నిధేర్వాంఛితభాగధేయః  
దైత్యాపనీతాన్ దయయైన భూయోఽపి  
అధ్యాపయిష్యో నిగమాన్నచేత్త్వమ్ ||౮||

వితర్కడోలాం వ్యవధూయ సత్త్వే  
బృహస్పతిం వర్తయసే యతస్త్వం  
తేనైవ దేవ త్రిదేశేశ్వరాణా  
అస్పృష్టడోలాయితమాధిరాజ్యమ్ ||౯||

అగ్నౌ సమిద్ధార్చిషి సప్తతన్తోః  
ఆతస్థివాన్మంత్రమయం శరీరం  
అఖండసారైర్హవిషాం ప్రదానైః  
ఆప్యాయనం వ్యోమసదాం విధత్సే ||౧౦||

యన్మూల మీదృక్ప్రతిభాతత్త్వం  
యా మూలమామ్నాయమహాద్రుమాణాం  
తత్త్వేన జానంతి విశుద్ధసత్త్వాః  
త్వామక్షరామక్షరమాతృకాం త్వాం ||౧౧||

అవ్యాకృతాద్వ్యాకృతవానసి త్వం  
నామాని రూపాణి చ యాని పూర్వం  
శంసన్తి తేషాం చరమాం ప్రతిష్ఠాం  
వాగీశ్వర త్వాం త్వదుపజ్ఞవాచః ||౧౨||

ముగ్ధేన్దునిష్యన్దవిలోభనీయాం  
మూర్తిం తవానన్దసుధాప్రసూతిం  
విపశ్చితశ్చేతసి భావయన్తే  
వేలాముదారామివ దుగ్ధ సిన్ధోః ||౧౩||

మనోగతం పశ్యతి యస్సదా త్వాం  
మనీషిణాం మానసరాజహంసం  
స్వయంపురోభావవివాదభాజః  
కింకుర్వతే తస్య గిరో యథార్హమ్ ||౧౪||

అపి క్షణార్ధం కలయన్తి యే త్వాం  
ఆప్లావయన్తం విశదైర్మయూఖైః  
వాచాం ప్రవాహైరనివారితైస్తే  
మందాకినీం మన్దయితుం క్షమన్తే ||౧౫||

స్వామిన్భవద్ద్యానసుధాభిషేకాత్  
వహన్తి ధన్యాః పులకానుబన్దం  
అలక్షితే క్వాపి నిరూఢ మూలం  
అంగ్వేష్వి వానన్దథుమఙ్కురన్తమ్ ||౧౬||

స్వామిన్ప్రతీచా హృదయేన ధన్యాః  
త్వద్ధ్యానచంద్రోదయవర్ధమానం  
అమాన్తమానందపయోధిమన్తః  
పయోభి రక్ష్ణాం పరివాహయన్తి ||౧౭||

స్వైరానుభావాస్ త్వదధీనభావాః  
సమృద్ధవీర్యాస్త్వదనుగ్రహేణ  
విపశ్చితోనాథ తరన్తి మాయాం  
వైహారికీం మోహనపిఞ్ఛికాం తే ||౧౮||

ప్రాఙ్నిర్మితానాం తపసాం విపాకాః  
ప్రత్యగ్రనిశ్శ్రేయససంపదో మే  
సమేధిషీరం స్తవ పాదపద్మే  
సఙ్కల్పచిన్తామణయః ప్రణామాః ||౧౯||

విలుప్తమూర్ధన్యలిపిక్రమాణా  
సురేన్ద్రచూడాపదలాలితానాం  
త్వదంఘ్రి రాజీవరజఃకణానాం  
భూయాన్ప్రసాదో మయి నాథ భూయాత్ ||౨౦||

పరిస్ఫురన్నూపురచిత్రభాను –  
ప్రకాశనిర్ధూతతమోనుషంగా  
పదద్వయీం తే పరిచిన్మహేఽన్తః  
ప్రబోధరాజీవవిభాతసన్ధ్యామ్ ||౨౧||

త్వత్కిఙ్కరాలంకరణోచితానాం  
త్వయైవ కల్పాన్తరపాలితానాం  
మంజుప్రణాదం మణినూపురం తే  
మంజూషికాం వేదగిరాం ప్రతీమః ||౨౨||

సంచిన్తయామి ప్రతిభాదశాస్థాన్  
సన్ధుక్షయన్తం సమయప్రదీపాన్  
విజ్ఞానకల్పద్రుమపల్లవాభం  
వ్యాఖ్యానముద్రామధురం కరం తే ||౨౩||

చిత్తే కరోమి స్ఫురితాక్షమాలం  
సవ్యేతరం నాథ కరం త్వదీయం  
జ్ఞానామృతోదంచనలంపటానాం  
లీలాఘటీయన్త్రమివాఽఽశ్రితానామ్ ||౨౪||

ప్రబోధసిన్ధోరరుణైః ప్రకాశైః  
ప్రవాళసఙ్ఘాతమివోద్వహన్తం  
విభావయే దేవ స పుస్తకం తే  
వామం కరం దక్షిణమాశ్రితానామ్ ||౨౫||

తమాం సిభిత్త్వావిశదైర్మయూఖైః  
సమ్ప్రీణయన్తం విదుషశ్చకోరాన్  
నిశామయే త్వాం నవపుణ్డరీకే  
శరద్ఘనేచన్ద్రమివ స్ఫురన్తమ్ ||౨౬||

దిశన్తు మే దేవ సదా త్వదీయాః  
దయాతరంగానుచరాః కటాక్షాః  
శ్రోత్రేషు పుంసామమృతంక్షరన్తీం  
సరస్వతీం సంశ్రితకామధేనుమ్ ||౨౭||

విశేషవిత్పారిషదేషు నాథ  
విదగ్ధగోష్ఠీ సమరాంగణేషు  
జిగీషతో మే కవితార్కికేంద్రాన్  
జిహ్వాగ్రసింహాసనమభ్యుపేయాః ||౨౮||

త్వాం చిన్తయన్ త్వన్మయతాం ప్రపన్నః  
త్వాముద్గృణన్ శబ్దమయేన ధామ్నా  
స్వామిన్సమాజేషు సమేధిషీయ  
స్వచ్ఛన్దవాదాహవబద్ధశూరః ||౨౯||

నానావిధానామగతిః కలానాం  
న చాపి తీర్థేషు కృతావతారః  
ధ్రువం తవాఽనాధ పరిగ్రహాయాః  
నవ నవం పాత్రమహం దయాయాః ||౩౦||

అకమ్పనీయాన్యపనీతిభేదైః  
అలంకృషీరన్ హృదయం మదీయమ్  
శంకా కళంకా పగమోజ్జ్వలాని  
తత్త్వాని సమ్యంచి తవ ప్రసాదాత్ ||౩౧||

వ్యాఖ్యాముద్రాం కరసరసిజైః పుస్తకం శంఖచక్రే  
భిభ్రద్భిన్న స్ఫటికరుచిరే పుణ్డరీకే నిషణ్ణః |  
అమ్లానశ్రీరమృతవిశదైరంశుభిః ప్లావయన్మాం  
ఆవిర్భూయాదనఘమహిమామానసే వాగధీశః ||౩౨||

వాగర్థసిద్ధిహేతోఃపఠత హయగ్రీవసంస్తుతిం భక్త్యా  
కవితార్కికకేసరిణా వేఙ్కటనాథేన విరచితామేతామ్ ||౩౩||

ఇతి శ్రీ హయగ్రీవ స్తోత్రం ||

<https://github.com/Priyalakshmi04/DevOpsRepo1.git>

ghp\_PVqx5mKZRArOOSnezhNF9aSk7Scfnv1LS0ea